
NOTĂ INFORMATIVĂ
la proiectul de decizie nr.5/1 „Cu privire la amalgamarea voluntară a unităților administrativ-teritoriale comuna Volovița, comuna Stoicani, comuna Parcani, satul Dubna și satul Redi-Cereșnovăț”
[bookmark: _GoBack]1. Denumirea autorului și, după caz, a participanților la elaborarea proiectului                           Proiectul de decizie este elaborat de Primăria comunei Volovița, în colaborare cu Grupul de Lucru Comun constituit pentru pregătirea procesului de amalgamare voluntară a unităților administrativ-teritoriale Volovița, Stoicani, Parcani, Dubna și Redi-Cereșnovăț.                                      2. Condițiile ce au impus elaborarea proiectului de decizie                                                              Proiectul de decizie este elaborat în vederea realizării prevederilor Legii nr. 225/2023 privind amalgamarea voluntară a unităților administrativ-teritoriale și a Hotărârii Guvernului nr. 925/2023 pentru aprobarea Metodologiei de amalgamare voluntară a unităților administrativ-teritoriale.                                                                                                                                                               În urma activităților desfășurate de Grupul de Lucru Comun, au fost analizate oportunitățile și beneficiile amalgamării voluntare, fiind stabilit prin consens că unitățile administrativ-teritoriale Volovița, Stoicani, Parcani, Dubna și Redi-Cereșnovăț întrunesc condițiile prevăzute de legislație pentru inițierea și realizarea procesului de amalgamare voluntară.                                                    Totodată, în cadrul consultărilor publice organizate în fiecare localitate, precum și în cadrul ședințelor de lucru și al activităților de informare, populația și instituțiile interesate au fost informate despre scopul, avantajele și efectele amalgamării voluntare.                                                                3. Principalele prevederi ale proiectului                                                                                                                        Proiectul prevede:                                                                                                                                         -aprobarea amalgamării voluntare a comunelor Volovița, Stoicani, Parcani și a satelor Dubna și Redi-Cereșnovăț;                                                                                                                                -stabilirea comunei Volovița drept centru administrativ al viitoarei unități administrativ-teritoriale amalgamate;                                                                                                                         -împuternicirea primarului comunei Volovița cu recepționarea deciziilor aprobate de toate consiliile locale participante și transmiterea dosarului consolidat către Cancelaria de Stat a Republicii Moldova.                                                                                                                                           4. Fundamentarea economico-financiară                                                                                     Adoptarea prezentei decizii nu implică cheltuieli suplimentare din bugetul local. Ulterior aprobării deciziilor de către toate autoritățile participante și finalizării procedurilor prevăzute de legislație, unitatea administrativ-teritorială amalgamată va putea beneficia de măsurile de sprijin financiar acordate de stat pentru implementarea procesului de amalgamare voluntară.                           5. Fundamentarea juridică Proiectul este elaborat în baza:art. 14 alin. (2) lit. k¹) din Legea nr. 436/2006 privind administrația publică locală;Legii nr. 225/2023 privind amalgamarea voluntară a unităților administrativ-teritoriale;Hotărârii Guvernului nr. 925/2023 pentru aprobarea Metodologiei de amalgamare voluntară a unităților administrativ-teritoriale.                                             6. Avizarea și consultarea publică                                                                                                     Proiectul de decizie a fost supus consultărilor publice în conformitate cu prevederile legislației privind transparența în procesul decizional. Acesta a fost publicat pe pagina web www.particip.gov.md  și pe pagina oficială de Facebook a Primăriei comunei Volovița, fiind consultat cu locuitorii, instituțiile publice și reprezentanții societății civile din unitățile administrativ-teritoriale participante. Observațiile și propunerile recepționate au fost analizate de Grupul de Lucru Comun și, după caz, integrate în forma finală a proiectului.                                                                             7. Concluzii                                                                                                                                          Adoptarea proiectului de decizie reprezintă o etapă esențială în procesul de amalgamare voluntară a unităților administrativ-teritoriale participante și va permite depunerea dosarului consolidat la Cancelaria de Stat, în vederea continuării procedurilor prevăzute de legislația în vigoare. Procesul urmărește consolidarea capacității administrative, îmbunătățirea calității serviciilor publice și crearea premiselor pentru dezvoltarea durabilă a viitoarei unități administrativ-teritoriale amalgamate.

